《宿州道中》
明代·陆深

水郭山村不计程，淮阳春晚更多情。灵风常傍征旂绕，宿雨新多野潦明。

麦叶青青初覆雉，柳条落落未藏莺。风雩亦是寻常事，陌上沙头尽日行。

作者简介：（1477—1544）明松江府上海人，初名荣，字子渊，号俨山。弘治十八年进士二甲第一。授编修。遭刘瑾忌，改南京主事，瑾诛，复职。累官四川左布政使。嘉靖中，官至詹事府詹事。卒谥文裕。工书。有《俨山集》、《续集》、《外集》。